

REFERAT FRA KLUBBMØTE

|  |  |  |
| --- | --- | --- |
| **Dato: 12.11.** | **År: 2020** | **Referent : Bent A. Brandtzæg** |
|  |  |  |

Følgende deltok: Svein Tore, Carl Didrik, Bent, Harald, Olav Gaute, Einar K., Jan L., Kolbjørn, Anders, Egil S. og Olav Å.

President Egil ledet dagens møte. Innledende saker:

* Det ble tatt en runde på om det er aktuelt med møter framover pga. Corona-situasjonen. Det var et klart flertall for videre møter så lenge man holder seg innenfor gjeldende smittevernregler. Smittesituasjonen vurderes fortløpende. Det kan også være aktuelt å overføre møtene digitalt dersom smittesituasjonen vedvarer.
* Ingen hadde hatt bursdag siden sist

**Tre-minutter ved Jan Lunde**

Jan Lunde utrykte skepsis til Tesla-biler, spesielt Model 3. Han illustrerte dette ved å fortelle en historie om et ektepar som var på hyttetur på Lifjell. De hadde fått beskjed om å laste ned og installere en oppgradering som de ikke hadde fått gjort. Det resulterte i at bilen stoppet. Når de gikk ut – låste bilen seg – og de kom ikke inn i bilen igjen. Bilen kan kun låses opp med fjernkontroll og er samtidig avhengig av strøm. For å kunne taues opp på redningsbil må den settes i tauemodus.

Ekteparet måtte ringe support i Amerika og Belgia for å få hjelp til låse opp bilen. De klarte ikke å hjelpe til fordi det var for dårlig internettdekning der bilen var parkert. Det resulterte i mye tid og arbeid for å få bilen bort.

Disse bilene kan også være farlige dersom det skjer ulykker. Man er avhengig av at brannvesenet klipper strømtilførselen før bilene kan håndteres. Det en enklere å koble ut strømmen på en del andre elbiler, f.eks. Golf, sammenlignet med Tesla.

**Midt-Telemark næringspark AS. Muligheter.**

**v/Kjell Arne Lund**

Kjell Arne Lund var invitert til snakke om utviklingen av industriområdet på Brenna. Han har tidligere jobbet med ulike eiendomsutviklingsprosjekter. Han er nå pensjonist, men er daglig leder for Midt-Telemark næringspark i en 20 prosent stilling. Han har vært engasjert i denne rollen i 4-5 år. Næringsparken er organisert med et lite og effektivt styre, og styremedlemmene har utfyllende kompetanse, bl.a. i med tanke på det politiske, og når det gjelder eiendomsutvikling og arkitektkompetanse. Valgnemnda i kommunene er valgkomite til styret og kommunestyret er generalforsamling.

Etableringen av industriområdet var et samarbeidsprosjekt mellom daværende Sauherad og Bø kommuner. Det var et positivt samarbeid mellom kommunene for å få etablert næringsvirksomhet og øke næringsaktiviteten i kommunene. Når disse kommunene nå har blitt én kommune, har dette forenklet arbeidet.

Det tok tid å komme i gang med å få solgt tomter. Markedet var tregt og det var ingen som hadde planer om å begynne å bygge der. Det er lettere å selge slike tomter i mer sentrale områder. Det var derfor viktig å få noen ordentlig plass. Den første som etablerte seg var Bø Lift & Maskinutleie. Siden har Telemark ByggEntreprenør og politiet etablert seg. Det er også bensinstasjon og trappefabrikk. Det har vært tett samarbeid med Midt-Telemark næringsutvikling med tanke på å få noen av de første etableringene på plass. Det blir pekt på at det er viktig å ha en plan med utviklingen av området, og at man får etablert virksomheter som trekker andre til seg.

Kartet nedenfor viser solgte og ledige tomter. Det har vært en strategi på å få etableringer som er attraktive for alle nærmest riksveg 36, mens man forsøker å lokalisere industrivirksomhet på tomtene lenger inne på industriområdet. På tomta ved siden av bensinstasjonen er det vurdert ulike aktiviteter, f.eks. ladestasjon og serveringstilbud, vaskehall, eller andre aktiviteter som styrker attraktiviteten. Det er nå flere interessenter som ønsker å kjøpe denne tomta.

|  |  |
| --- | --- |
|  | **Tomt 1A**6895 m2 – Forretning/service/kafe/ mv. **Tomt 1B**1143 m2 – Drivstoffanlegg – SOLGT**Tomt 3**2445 m2 – Næring/kontorlokaler/produksjon/lager – SOLGT**Tomt 4a**1179 m2 – Entreprenør, VVS, Elektro o.l med butikk **Tomt 5**3177 m2 – Næring/produksjon – SOLGT**Tomt 6**1623 m2 – Næring/produksjon – SOLGT**Tomt 7**3162 m2 – Beredskap – Opsjon **Tomt 8**3656 m2 – Beredskap – SOLGT**Tomt 9a**4616 m2 – Næring/produksjon **Tomt 9b**4842 m2 – Næring/produksjon – SOLGT**Tomt 10**4217 m2 – Næring/produksjon **Tomt 11**7527 m2 – Næring/produksjon |

Ellers er det planer om etablering av lagerbygg på et par av tomtene. Det er økt etterspørsel etter lagermuligheter for ulike virksomheter. Ved siden av politiet er det tanker om å etablere beredskapsvirksomhet.

Når tomter selges er det krav om de begynner å bygge i løpet av ett år. Fristen kan forlenges til to år. Dersom det ikke bygges, kan tomtene kjøpes tilbake og selges til andre.

Erfaringen er at det hadde vært lettere å få etableringer dersom området hadde vært regulert til detaljhandel, men det er forbeholdt Bø og Gvarv.

**Annet**

* Jan Lunde vant vin
* Bent fikk napp i konjakken